

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/20-01/06

URBROJ: 2186/10-01/1-20-04

Vidovec, 04.09.2020.

**OBJEDINJENI ZAKLJUČCI I ODLUKE**

**DONIJETI NA 24. SJEDNICI OPĆINSKOG VIJEĆA**

**OPĆINE VIDOVEC**

**ODRŽANE DANA 04. rujna 2020. GODINE**

**ODLUKA o prihvaćanju Polugodišnjeg izvještaja o radu općinskog načelnika za razdoblje od 01.01. do 30.06.2020. godine**

Općinsko vijeće Općine Vidovec prihvaća Polugodišnji izvještaj o radu općinskog načelnika za razdoblje od 01.01. do 30.06.2020. godine. Ova Odluka stupa na snagu danom donošenja.

**ODLUKA** **o prihvaćanju** **Polugodišnjeg izvještaja o izvršenju Proračuna Općine Vidovec** **za razdoblje od 01.01. – 30.06.2020. godine ( 4 i 6 razina )**

Općinsko vijeće Općine Vidovec prihvaća Polugodišnji izvještaj o izvršenju Proračuna Općine Vidovec za razdoblje od 01.01. – 30.06.2020. godine (4 i 6 razina).

Polugodišnji izvještaj o izvršenju Proračuna Općine Vidovec za razdoblje od 01.01. –

30.06.2020. godine dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ova Odluka stupa na snagu danom donošenja

**ODLUKA o prihvaćanju Polugodišnjeg izvještaja o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine**

Općinsko vijeće Općine Vidovec prihvaća Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine.

Polugodišnji izvještaj o izvršenju Plana razvojnih programa Općine Vidovec za razdoblje od 01. siječnja do 30. lipnja 2020. godine dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ova Odluka stupa na snagu danom donošenja.

**ODLUKA** **o prihvaćanju Polugodišnjeg izvještaja o izvršenju financijskog Plana Dječjeg vrtića „Škrinjica“ za razdoblje 01.01.2020. – 30.06.2020. ( 4 i 6 razina)**

Općinsko vijeće Općine Vidovec prihvaća Polugodišnji izvještaj o izvršenju financijskog Plana Dječjeg vrtića „Škrinjica“ za razdoblje 01.01.2020. – 30.06.2020. godine. Ova Odluka stupa na snagu danom donošenja.

**ZAKLJUČAK o prihvaćanju Odluke o izmjenama i dopunama Odluke o osnivanju predškolske ustanove**

Općinsko vijeće Općine Vidovec prihvaća Odluku o izmjenama i dopunama Odluke o

osnivanju predškolske ustanove.

Odluka o izmjenama i dopunama Odluke o osnivanju predškolske ustanove dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ovaj Zaključak stupa na snagu danom donošenja.

**ZAKLJUČAK o prihvaćanju Odluke o obavljanju dimnjačarskih poslova na području Općine Vidovec**

Općinsko vijeće Općine Vidovec prihvaća Odluku o obavljanju dimnjačarskih poslova na području Općine Vidovec.

Odluka o obavljanju dimnjačarskih poslova na području Općine Vidovec dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ovaj Zaključak stupa na snagu danom donošenja.

**ZAKLJUČAK o prihvaćanju Odluke o davanju prethodne suglasnosti na Statut Dječjeg vrtića „Škrinjica“**

Općinsko vijeće Općine Vidovec prihvaća Odluku o davanju suglasnosti na Statut Dječjeg vrtića „Škrinjica“ u tekstu kako je to predložilo Upravno vijeće Dječjeg vrtića „Škrinjica“.

Odluka o davanju prethodne suglasnosti na Statut Dječjeg vrtića „Škrinjica“ dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ovaj Zaključak stupa na snagu danom donošenja.

**ODLUKA o pružanju pomoći Zvonku Kovačiću**

Na sjednici Općinskog vijeća Općine Vidovec razmatrao se prijedlog člana Vijeća Zdravka Klopotana o pružanju pomoći Zvonku Kovačiću iz Vidovca, obzirom da se radi o socijalno ugroženom samcu koji živi u trošnoj kući bez vode i čija je obnova nužna da bi se stvorili osnovni uvjeti za život.

Također, kroz raspravu, a u kojoj su sudjelovali i ostali članovi Vijeća utvrđeno je da stranka ima brata staratelja, te je donijeta odluka da se u to uključi i Centar za socijalnu skrb te obavi razgovor sa bratom, kako bi se izvidjela cjelokupna situacija i zajednički pomoglo stranci Zvonku Kovačić u vidu uređenja stambenog prostora ( nabava materijala / izvođenje radova ).

Sredstva za pokrivanje pomoći iz članka II. ove Odluke isplatit će se iz I. Izmjena i dopuna Proračuna Općine Vidovec za 2020. godinu iz konta 3721912 Ostale naknade – pomoć kućanstvima. Ova Odluka stupa na snagu danom donošenja.

**ODLUKA o odobrenju financijske pomoći**

Na prijedlog općinskog načelnika Brune Hranića, Općinsko vijeće Općine Vidovec suglasno je da se Božidaru Mašić iz Vidovca, Stjepana Radića 90 odobri financijska pomoć pri uređenju unutarnjeg dijela stambenog prostora u visini do 3.000,00 kuna u vidu plaćanja računa za nabavu materijala za uređenje.

Financijska pomoć iz članka I. ove Odluke isplatit će se iz I. Izmjena i dopuna Proračuna Općine Vidovec za 2020. godinu iz konta 3721912 Ostale naknade – pomoć kućanstvima. Ova Odluka stupa na snagu danom donošenja.

**ODLUKA** **o dodjeli novčane pomoći gospodarskom subjektu sa područja Općine Vidovec** **- obrtu Slastice Karmel, vlasnice Karmele Kučko**

Odobrava se isplata novčane pomoći obrtu Slastice Karmel, vlasnice Karmele Kučko iz Prekna, Prekno 4b, u iznosu od 3.000,00 kn.

Iznos iz točke I. ove Odluke isplatiti će se na poslovni račun podnositelja zahtjeva za dodjelu pomoći obrtu Slastice Karmel, vlasnice Karmele Kučko otvorenog kod Zagrebačke banke d.d., IBAN: HR2123600001102607140.

Općinski načelnik Općine Vidovec objavio je Javni poziv za dodjelu pomoći gospodarskim subjektima s područja Općine Vidovec uslijed posebnih okolnosti uvjetovanih epidemijom COVID-19 bolesti uzrokovane virusom Sars-Cov-2 koji je objavljen na mrežnim stranicama Općine Vidovec [www.vidovec.hr](http://www.vidovec.hr), a na koji poziv su se mogli javiti svi gospodarski subjekti sa područja Općine Vidovec koji su u potpunosti obustavili svoj rad od dana 19. ožujka 2020. godine. Zahtjeve za dodjelu pomoći gospodarski subjekti su mogli podnijeti zaključno do 22. svibnja 2020. godine.

Dana 01. srpnja 2020. godine zahtjev za dodjelu pomoći gospodarskim subjektima s područja Općine Vidovec za Mjeru 1- dodjela novčane pomoći dostavio je obrt Slastice Karmel iz Prekna, Prekno 4b, vlasnice Karmele Kučko.

Obzirom da je zahtjev za dodjelu novčane pomoći obrta Slastice Karmel, dostavljen izvan roka za dostavu zahtjeva, općinski načelnik Općine Vidovec navedeni zahtjev proslijedio je Općinskom vijeću Općine Vidovec na razmatranje i donošenje Odluke.

U razmatranju zahtjeva obrta Slastice Karmel, Općinsko vijeće Općine Vidovec utvrdilo je da je isti dana 19.03.2020. godine privremeno zatvorio obrt zbog situacije vezane uz pandemiju COVID-19 te ostvaruje pravo na dodjelu novčane pomoći.

Slijedom gore navedenog, Općinsko vijeće Općine Vidovec odlučilo je kako je navedeno u točkama I. i II. ove Odluke. Ova Odluka stupa na snagu danom donošenja.

**ZAKLJUČAK o davanju suglasnosti za sklapanje ugovora o sufinanciranju prijevoza učenika srednjih škola iz naselja Nedeljanec**

Općinsko vijeće Općine Vidovec suglasno je da općinski načelnik s tvrtkom Autobusni prijevoz d.o.o. iz Varaždina, sklopi Ugovor o sufinanciranju prijevoza učenika srednjih škola iz naselja Nedeljanec čija udaljenost od mjesta prebivališta, odnosno boravišta do mjesta škole iznosi manje ili do 5 kilometara te time ne ostvaruje to pravo po odluci Vlade Republike Hrvatske o kriterijima i načinu financiranja troškova javnog prijevoza redovitih učenika srednjih škola za školsku godinu 2020. / 2021. ( „Narodne novine“ broj: 94/2020). Ovaj Zaključak stupa na snagu danom donošenja.

OPĆINSKO VIJEĆE OPĆINE VIDOVEC

PREDSJEDNIK

Zdravko Pizek